og það er að sjálfsögðu bólusett víðar en á höfuðborgarsvæðinu, en stefnt er að því að klára seinni bólusetningar hjá langflestum á Norðurlandi á næstu vikum. Guðný Friðriksdóttir, framkvæmdastjóri hjúkrunar hjá Heilbrigðisstofnun Norðurlands, bendir ferðalöngum á að mögulegt sé að fá bólusetningu fyrir norðan í vikunni, það fari þó eftir því hvort til séu skammtar.
Það eru í kringum 2000 manns sem eiga eftir að fá seinni bólusetningu og við reiknum með að það klárist í þessari viku, að mestu, þó það verði einhverjir fáir sem eiga eftir að fá í næstu viku. Svo reyndar verður Húsavík með stóra bólusetningarviku í þarnæstu viku. En að öðru leyti verðum við komin í sumarfrí eftir þessa viku. Þeir sem eru á ferðalagi geta komið svona 14.45 til að athuga hvort eitthvað sé laust í seinni skammt. Það er ekki alveg hægt að treysta á að það séu til lausir skammtar þannig það er best að fólk fari í bólusetningu þar sem það er boðað.